Маршрут складаецца з некалькіх кропак. Першая — месца памятнага знака ў гонар Магдалены Радзівіл. На гэтым месцы калісьці быў прыгожы маёнтак, тут жыла адна з самых знакамітых асоб не толькі Асіповіцкага краю, але і ўсёй Беларусі — княгіня Магдалена Радзівіл, вядомая асветніца, мецэнатка, на грошы якой друкаваліся першыя беларускія газеты і кнігі, адкрываліся беларускія школы для вясковых дзяцей, прытулкі для сірот і шпіталі для параненых і хворых. Другая кропка — Лочын, месцазнахоxadджанне маёнтка Офенбергаў. Лочын вядомы з пачатку ХІХ стагоддзя як вёска і маёнтак. Род памешчыкаў Офенбергаў праславіў не толькі Асіповіччыну, але і ўсю Беларусь сваёй нецярпімасцю да нацыянальнага прыгнёту. Офенбергі вельмі сябравалі з Завішамі, з якіх і паходзіла Магдалена Радзівіл. У Лочыне былі заклаxadдзены касцёл, парк, сад і нават водаправод з фантанамі. На жаль, сам маёнтак, які меў два паверхі, быў знішчаны падчас Вялікай Айчыннай вайны. Пра яго існаванне цяпер нагадваюць толькі рэшткі фантана. Трэці пункт маршруту — бераг Лочынскага возера, адзінага ў раёне прыроднага паходжання. Чацвёртая кропка — станцыя Уборак з будынкам помпавай станцыі 1910 года.